**prin lentilele vremii valea Bârsăului**

*Dragos Lucica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

picioarele desculțe

străbat cărarea ce duce

înspre valea

din fundul grădinii

bucurându-ne sufletele

de spiritul culorilor vii

cu fiecare pas

prin lentilele timpului

pline de ghidușii

ecoul vremurilor

cu balsam de neuitare

afânează smerenia

în cântecul păsărilor

ne ridicam pe vârfuri

privirile albastre

iar cântecul lor

făcea casă bună

cu cerul

și Dumnezeu

era lumina noastră

de veghe.